cyanic-selkie/wikianc huggingface dataset:
শ্রোণিচক্র
শ্রোণী তল
থাম্ব|350x350পিক্সেল| স্ত্রীদেহে যৌনাঙ্গ এবং তার আশপাশের অংশ শ্রোণিচক্রের মেঝেতে দুটি স্বভাবগত সাংঘর্ষিক ক্রিয়া রয়েছে: একটি হল শ্রোণী এবং পেটের গহ্বরগুলি বন্ধ করা এবং ভিসেরাল অঙ্গগুলির বোঝা বহন করা। অন্যটি হল মলদ্বার এবং মূত্রনালির অঙ্গগুলির নিয়ন্ত্রণ করা।।।
বিকাশ
শ্রোণীচক্রের প্রতিটি পাশ্বই তরুণাস্থি হিসাবে গঠিত হয়, যা তিনটি প্রধান হাড় হিসাবে  শৈশবকালে পৃথক থাকে।এগুলো হলো: ইলিয়াম, ইশ্চিয়াম  এবং শ্রোণিঅস্থি । জন্মের সময় পুরো শ্রোণি সন্ধি (অ্যাসিটাবুলাম অঞ্চল এবং ফিমার শীর্ষ) তরুণাস্থি দিয়ে গঠিত থাকে। এটি এক্স-রে এর মাধ্যমে জন্মগত  নিতম্ব ত্রুটি সনাক্ত করা কঠিন করে তোলে।
কাজ
এর প্রাথমিক কাজগুলি হল বসে ও দাঁড়িয়ে থাকাকালীন সময়ে উপরের শরীরের ওজন বহন করা, দাঁড়ানো এবং হাঁটার সময় অক্ষীয় কঙ্কাল থেকে নীচের অ্যাপেন্ডিকুলার কঙ্কালের দিকে সেই ওজন স্থানান্তর করা। কাঁধের গার্ডলের সাথে তুলনা করলে শ্রোণী গার্ডল শক্ত এবং অনমনীয়।
এর গৌণ কাজগুলি হল শ্রোণী এবং উদর-শ্রোণিয় অঙ্গগুলো (মূত্রনালীগুলির নিচের অংশগুলি, অভ্যন্তরীণ প্রজনন অঙ্গগুলি) রক্ষা করা এবং বাহ্যিক প্রজনন অঙ্গ ও প্রজনন অঙ্গ সম্পর্কিত পেশী এবং ঝিল্লির সংযুক্তি করা।
যান্ত্রিক কাঠামো হিসাবে
থাম্ব|192x192পিক্সেল| মহিলা শ্রোণীচক্রের শারীরবৃত্তীয় অঙ্কন
সন্ধি স্থান
থাম্ব|শ্রোণীয় সিম্ফাইসিস দ্বারা করোনাল বিভাজন দেখানো হয়েছে নিতম্বের দুটি হাড় সামনের দিকে শ্রোণীয় সিম্ফাইসিসে স্বচ্ছ তরুণাস্থি দ্বারা আবৃত তন্তুময় তরুণাস্থি  দ্বারা  যুক্ত হয়। আন্তঃশ্রোণীয় চাকতিতে একটি অচল গহ্বর উপস্থিত থাকতে পারে। দুটি লিগামেন্ট যথা উচ্চতর এবং নিম্নতর শ্রোণীয় লিগামেন্টগুলি সিম্ফাইসিসকে শক্তিশালী করে।
ক্লিনিকাল গুরুত্ব
নিতম্ব অস্থিতে ফাটল প্রায়শই বয়স্কদের প্রভাবিত করে এবং প্রায়শই মহিলাদের ক্ষেত্রে ঘটে এবং এটি প্রায়শই অস্টিওপরোসিসের কারণে ঘটে। যানবাহন দুর্ঘটনার ফলে প্রায়শই শ্রোণি অস্থিতে ফাটল ঘটে।
শ্রোণি অঞ্চলের ব্যথা সাধারণত, যে কাউকে প্রভাবিত করতে পারে এবং এর বিভিন্ন কারণ রয়েছে; মহিলাদের এন্ডোমেট্রিওসিস, অন্ত্রের সংশ্লেষ এর অন্তর্ভুক্ত।
শ্রোণীচক্রের অনেকগুলি শারীরবৃত্তীয় পরিবর্তন রয়েছে। স্ত্রীলোকের মধ্যে শ্রোণীটি স্বাভাবিকের চেয়ে অনেক বেশি আকারের হতে পারে, এটি একটি বৃহৎ শ্রোণি বা শ্রোণী জাস্টো মেজর হিসাবে পরিচিত, বা এটি আরও ছোট হতে পারে, যা হ্রাসকৃত শ্রোণি বা শ্রোণী জাস্টো মাইনর হিসাবে পরিচিত। অন্যান্য প্রকরণের মধ্যে  অ্যান্ড্রয়েড শ্রোণীটি পুরুষ শ্রোণির স্বাভাবিক আকার।  মহিলাদের মধ্যে এই আকারটি প্রসবের ক্ষেত্রে সমস্যা সৃৃষ্টি  করতে পারে।
ইতিহাস
প্রাকৃতিক জন্ম সম্ভব হবে কিনা তা নির্ধারণ করার জন্য বিশ শতকের পুরো সময় জুড়ে শ্রোণিচক্র     নিয়ে গবেষণা  করা হয়েছিল, আজ এটির  অনুশীলন সীমাবদ্ধ। উইলিয়াম এডগার ক্যালওয়েল এবং হাওয়ার্ড কারমেন মলয় কঙ্কালের নিজস্ব এবং হাজার হাজার স্টেরিওস্কোপিক রেডিওগ্র্যামের সংকলন অধ্যয়ন করেছেন এবং শেষ পর্যন্ত তিন ধরনের মহিলা  এবং পুরুষ শ্রোণির প্রকারভেদ  স্বীকৃতি দিয়েছেন। ১৯৩৩ এবং ১৯৩৩ সালে তারা গ্রীক নামগুলি সহ তাদের টাইপোলজি প্রকাশ করেছিলেন, তখন থেকে প্রায়শই বিভিন্ন হ্যান্ডবুকগুলিতে প্রায়শই উদ্ধৃত করা হয়: গায়ানাইকয়েড ( গাইনি, মহিলা), অ্যানথ্রোপয়েড ( মানবজাতি ), প্লাটিপেলয়েড ( প্লাটিস, ফ্ল্যাট) এবং অ্যান্ড্রয়েড ( অ্যানার, মানুষ)  শ্রোণিচক্র।
অন্যান্য প্রাণী
থাম্ব|373x373পিক্সেল| ফালকারিয়াস উটহেনিসের  নামক ডাইনোসরের শ্রোণি  গার্ডল শ্রোণি গার্ডলটি প্রারম্ভিক মেরুদণ্ডী প্রাণীতে ছিল এবং এটিকে প্রথম দিকের কর্ডেটগুলির মধ্যে কয়েকটি মাছের জোড়যুক্ত ডানায় দেখা যায় ।
বিবর্তন
পূর্ব আফ্রিকার পরিবেশ শুকিয়ে যাওয়ার পরে লোহিত সাগর এবং আফ্রিকান রিফট উপত্যকা তৈরির সময় থেকে পূর্বের বন্ধ ক্যানোপি বনাঞ্চলের পরিবর্তে উন্মুক্ত বনভূমি দেখা গিয়েছিল। এই পরিবেশের বনমানুষগুলো গাছ থেকে অন্য  দেশে  ভ্রমণ করতে বাধ্য হয়েছিল। এর ফলে মানব শ্রোণীতে প্রচুর পরিপূরক পরিবর্তন হয়েছিল।
আরব বসন্ত
২০১০ সালের শুরু থেকে আরব বিশ্বের বিভিন্ন দেশে বয়ে যাওয়া গণবিপ্লবের ঝড়কে পশ্চিমা সাংবাদিকরা আরব বসন্ত হিসাবে আখ্যায়িত করেছে। গণবিক্ষোভের শুরু তিউনিসিয়ায় এরপর তা মিশরে, লিবিয়া, সিরিয়া, ইয়েমেন সহ বিভিন্ন দেশে ছড়িয়ে যায়। প্রথমে মিশরে প্রেসিডেন্ট হোসনি মুবারকের পতন হয়। পরে লিবিয়ায় মুয়াম্মর আল-গাদ্দাফি জমানার অবসান হয়। আরব বিশ্বের এই গণ অভ্যুত্থান সংঘটনে মার্কিন যুক্তরাষ্ট্র এবং এর ইউরোপীয় ন্যাটোভুক্ত সহচর রাষ্ট্রগুলো অস্ত্র সরবরাহ করে এবং সরাসরি আঘাত হেনে ক্ষমতাসীন রাষ্ট্রনায়কের পতন ঘটায়। এক হিসাবে বলা হয় আরব বসন্তের ফলে মাত্র পৌনে দুই বছরে লিবিয়া, সিরিয়া, মিশর, তিউনিসিয়া, বাহরাইন ও ইয়েমেনের গণ-আন্দোলনের ফলে মোট দেশজ উৎপাদনের ক্ষতি হয়েছে দুই হাজার ৫৬ কোটি ডলার। ডিসেম্বর ২০১০ থেকে মধ্যপ্রাচ্য ও উত্তর আফ্রিকায় যে গণ বিদ্রোহ ও বিক্ষোভ প্রদর্শন হচ্ছে তা ইতিহাসে নজিরবিহীন। এ পর্যন্ত আলজেরিয়া, ইয়েমেন, বাহরাইন, মিশর, ইরান, জর্ডান, লিবিয়া, মরক্কো, তিউনিসিয়ায় বড় ধরনের বিদ্রোহ হয়েছে এবং ইরাক, কুয়েত, মৌরিতানিয়া, ওমান, সৌদি আরব, সোমালিয়া, সুদান, সিরিয়াতে ছোট আকারের ঘটনা ঘটেছে। এসব বিদ্রোহে প্রতিবাদের ভাষারূপে গণবিদ্রোহের অংশ হিসেবে হরতাল, বিক্ষোভ প্রদর্শন, জনসভা, র‍্যালি প্রভৃতি কর্মসূচি নেয়া হয়। দেশব্যাপী সাংগঠনিক কাজ, যোগাযোগ এবং রাষ্ট্রীয় প্রচারণার থেকে জনগণের মধ্যে সচেতনতা গড়ে তুলতে ফেসবুক, টুইটারের মত সামাজিক যোগাযোগের ওয়েবসাইট ব্যবহৃত হয়। এরই মধ্যে তিউনিসিয়া, মিশরে বিদ্রোহের ফলে শাসকের পতন হয়েছে বলে এখানে তা বিপ্লব বলে অভিহিত । এর পাশাপাশি বিশ্বজুড়ে খাদ্যমূল্য বৃদ্ধি এবং খরার প্রকোপও বড় কারণ।
১৮ ডিসেম্বর তিউনিসিয়ায় মোহাম্মদ বোয়াজিজি নামে এক ফল বিক্রেতার পুলিশে দুর্নীতি ও দুর্ব্যবহারের প্রতিবাদে গায়ে আগুন দিয়ে আত্মাহুতির মাধ্যমে বিদ্রোহ শুরু হয়। তিউনিসিয়ার বিপ্লব সফল হওয়ার পাশাপাশি অন্যান্য দেশেও আত্মাহুতির কারণে অস্থিরতা শুরু হয়। যার ফলে আলজেরিয়া, জর্ডান, মিশর ও ইয়েমেনে বিদ্রোহ শুরু হয়।
তিউনিসিয়ায় জেসমিন বিপ্লবের ফলে ১৪ জানুয়ারি শাসক জেন এল আবেদিন বেন আলির পতন ঘটে এবং তিনি সৌদি আরবে পালিয়ে যান। ২৫ জানুয়ারি থেকে মিশরে বিদ্রোহ শুরু হয় এবং ১৮ দিনব্যাপী বিদ্রোহের পরে ৩০ বছর ধরে শাসন করা প্রেসিডেন্ট মুবারক ১১ ফেব্রুয়ারি পদত্যাগ করেন। একই সাথে জর্ডানের বাদশাহ আব্দুল্লাহ নতুন প্রধানমন্ত্রীর নাম ঘোষণা করেন; ইয়েমেনের রাষ্ট্রপতি আলি আব্দুল্লাহ সালেহ ঘোষণা দেন যে তিনি ২০১৩ সালের পর আর রাষ্ট্রপতি থাকবেন না, যার ফলে তাঁর ৩৫ বছরের শাসনের ইতি হবে। ২০ অক্টোবর লড়াইয়ে নিহত হন লিবিয়ার শাসক মুয়াম্মার গাদ্দাফি। অবসান ঘটে গাদ্দাফির ৪২ বছরের শাসনামলের।
এরূপ স্বতঃস্ফূর্ত গণবিক্ষোভ এবং এসব দেশের ভূরাজনৈতিক প্রেক্ষাপটের কারণে তা আজ গোটা বিশ্বের দৃষ্টি আকর্ষণের কারণ।
'আরব বসন্ত’ নামে পরিচিত স্বৈরাচারবিরোধী তথাকথিত গণ-অভ্যুত্থানের জোয়ার সিরিয়াতেও এসে লাগে ২০১১ সালে। ওই বছরের মার্চ থেকে এখন পর্যন্ত প্রায় পাঁচ বছরে এই জোয়ারের সুফল না মিললেও এই সময়ে হতাহত হয়েছে বিরাটসংখ্যক জনগোষ্ঠী। প্রতিবেদনে নির্দিষ্ট করে আহত ব্যক্তির সংখ্যা বলা হয়েছে ১৯ লাখ। যুদ্ধ শুরুর আগে ২০১০ সালে সিরিয়ার মানুষের গড় আয়ু যেখানে ছিল ৭০ বছর, সেটাই ২০১৫ সালে নেমে দাঁড়ায় ৫৫ বছর ৪ মাসে। দেশটির অর্থনীতির সার্বিক ক্ষতির পরিমাণও নিতান্ত কম নয়, আনুমানিক ২৫ হাজার ৫০০ কোটি মার্কিন ডলার।এসসিপিআরের মতে, নিহত ৪ লাখ ৭০ হাজার লোকের মধ্যে প্রায় ৪ লাখই মারা গেছে যুদ্ধের প্রত্যক্ষ সহিংসতার শিকার হয়ে। বাকি ৭০ হাজার মারা গেছে চিকিৎসাসেবা ও ওষুধের ঘাটতিতে, সংক্রামক ব্যাধিতে, খাবার ও পানির অভাবে। পয়ঃনিষ্কাশনব্যবস্থা ও নিরাপদ থাকার স্থানের অভাবও মৃত্যুর অন্যতম কারণ।
আরব বসন্তে ৬৪৫ বিলিয়ন ডলার ক্ষতি হয়।যার  অধিকাংশ এখন পূরণ হয়নি।
মিশরের গণবিক্ষোভ
আরব বিশ্বে গণবিক্ষোভের শুরু মিশরে। মাত্র ১৭ দিনে পতন হয় প্রেসিডেন্ট হোসনি মোবারকের ৩০ বছরের প্রতাপশালী শাসন। ২০১০ এর শুরুতে ২৫শে জানুয়ারি প্রথম গণবিক্ষোভ ছিল মিশরীয় জনগণের দীর্ঘকালের পুঞ্জীভূত ক্ষোভের বহি:প্রকাশ। ১৭ দিন গণআন্দোলনের পর ১১ই ফেব্রুয়ারি হোসনি মোবারকের পতন হয়। ঐ দিন মিশরের সমস্ত মানুষ স্বৈরাচার হোসনি মোবারকের অপসারণের দাবিতে গণবিক্ষোভে ফেটে পড়লে নব নিযুক্ত ভাইস প্রেসিডেন্ট ওমর সোলাইমান টেলিভিশন ভাষণে হোসনি মোবারকের ক্ষমতা থেকে সরে দাঁড়াবার ঘোষণা দেন। প্রেসিডেন্টের পদ থেকে হোসনি মোবারকের সরে দাঁড়ানোর খবরে মিশরবাসী উল্লাসে ফেটে পড়ে। ১৯৮১ সালে হোসনি মোবারক ক্ষমতায় আসার পর থেকে মিশরে কার্যত সেনাবাহিনী সমর্থিত একনায়কতন্ত্রের সূচনা হয়। শুরু থেকেই হোসনি মোবারককে নি:শর্তভাবে সমর্থন দিয়ে আসা পশ্চিমা দেশগুলো ক্ষমতা থেকে মোবারকের সরে দাঁড়ানোর পদক্ষেপকে স্বাগত জানায়। মোবারক ক্ষমতা থেকে সরে দাঁড়ানোর পর প্রতিরক্ষামন্ত্রী ও সামরিক উচ্চ পরিষদের সভাপতি মোহাম্মদ হোসেন তানতাভি দেশ পরিচালনার দায়িত্ব নিয়েছেন। মূলত মিশরীয় সেনাবাহিনী মোবারকের পক্ষ ত্যাগ করে জনগণের পক্ষাবলম্ববন করার সিদ্ধান্ত নিলে দ্রুত পট পরিবর্তন ঘটে।
তিউনিশিয়ায় গণঅভ্যূথান
মিশরে হোসনি মোবারকের পতনকে বিচ্ছিন্ন ঘটনা মনে হয়েছিল। কিন্তু ২০১১-এর শুরুতে আফ্রিকার অন্যতম শক্তিশালী অর্থনীতি তিউনিশিয়ার গণঅভ্যুত্থানের ধারাবাহিকতাতেই যেন লিবিয়া, সিরিয়া, বাহরাইন প্রভৃতির গণঅভ্যুত্থান। তিউনিশিয়ায় গণঅভ্যুত্থানে ২৪ বছরের একচ্ছত্র রাজত্বের "জাইন-এল আবেদিন বেন আলীর" পতন ঘটে। তিনি সৌদী আরবে পালিয়ে গিয়ে জীবন রক্ষা করেন।
লিবিয়ায় গণবিক্ষোভ
লিবিয়ায় গণবিক্ষোভ চলে প্রায় ৯ মাস। ২০১১-এর ফেব্রুয়ারিতে গাদ্দাফিবিরোধী বিক্ষোভ ও লড়াই শুরু হয়। ১৭ই ফেব্রুয়ারি ২০১১ তারিখে দেশের দ্বিতীয় বৃহত্তম শহর বেনগাজিতে গাদ্দাফিবিরোধী বিক্ষোভ শুরু হয়। বেনগাজিতে একটি থানার কাছে শত শত জনতা গাদ্দাফিবিরোধী বিক্ষোভ শুরু করে। এতে সহিংসতায় বেশ কয়েকজন বিক্ষোভকারী নিহত হয়। এ দিনটিকে ‘দ্য ডে অব রিভোল্ট’ বলা হয়। ২০ ফেব্রুয়ারি বেনগাজি শহর দখল করে নেয় বিদ্রোহীরা। এতে গাদ্দাফির অণুগত বাহিনী ও বিরোধীদের লড়াইয়ে কয়েক'শ মানুষ নিহত হয়। এর পরও গাদ্দাফির অণুগত বাহিনী বেনগাজি পুনরুদ্ধারে বেশ কয়েক সপ্তাহ লড়াই চালিয়ে যায়। তবে শেষ পর্যন্ত পুনরুদ্ধার করা সম্ভব হয়নি। মার্চের ১০ তারিখে, গাদ্দাফি বাহিনী ব্রেগা শহরে বোমাবর্ষণ শুরু করে। বিদ্রোহীদের কাছ থেকে জায়িয়াহ ও বিন জাওয়াদ শহর পুনরুদ্ধার করে গাদ্দাফির সেনারা। এরপর ব্রেগা ও আজদাবিয়াহ শহরে দুই পক্ষের মধ্যে তুমুল লড়াই চলে। ১৯শে মার্চ তারিখে পশ্চিমা বিশ্ব গাদ্দাফি পতনের লক্ষ্যে জন্য আক্রমণ চালায়। প্রথমে লিবিয়ায় বোমা নিক্ষেপ শুরু করে সামরিক জোট ন্যাটো। জাতিসংঘের নিরাপত্তা পরিষদে বিতর্কের পর লিবিয়ায় নো ফ্লাই জোন কার্যকরের প্রস্তাব পাস হয়। ১৫ সদস্যের পরিষদে স্থায়ী দুই সদস্যরাষ্ট্র রাশিয়া, চীনসহ পাঁচটি সদস্যরাষ্ট্র ভোটের সময় অনুপস্থিত থাকে। ১৫ই মে তারিখে গাদ্দাফি সাগর তীরের শহর মিসরাতা থেকে তার বাহিনী প্রত্যাহার করে নেন। এর আগে কয়েক সপ্তাহ শহরটি অবরোধ করে রাখা হয়। সেখানে যুদ্ধে বেসামরিক নাগরিকসহ উভয় পক্ষের বহু সেনা হতাহত হয়। ১৫ই আগস্টে বিদ্রোহীরা রাজধানী ত্রিপোলির দিকে অভিযান শুরু করে। দ্রুত ত্রিপোলির ৮০ কিলোমিটার দক্ষিণের ঘরান এলাকার নিয়ন্ত্রণ নেয় বিদ্রোহীরা। ২১শে আগস্ট তারিখে লিবিয়ার রাজধানী ত্রিপোলিতে ঢুকে পড়তে সক্ষম হয় বিদ্রোহী বাহিনী। রাজধানীর কেন্দ্রস্থলে “গ্রিন স্কয়ারে” পৌঁছে বিদ্রোহীরা। তারা ওই স্কয়ারের নাম পরিবর্তন করে “শহীদ চত্বর” নাম দেয়। দুদিন পর ২৩শে আগস্ট গাদ্দাফির আবাসস্থল “বাব আল-আজিজিয়া”র পতন। তবে সেখানে গাদ্দাফি বা তাঁর পরিবারের কাউকে খুঁজে পায়নি বিদ্রোহীরা। সেপ্টেম্বর মাসের ১১ তারিখে নাইজার জানায়, গাদ্দাফির ছেলে "সাদি গাদ্দাফি" সে দেশে প্রবেশ করেছে। ১৬ই সেপ্টেম্বর তারিখে লিবিয়ার একমাত্র বৈধ কর্তৃপক্ষ হিসেবে বিদ্রোহীদের গঠিত “ন্যাশনাল ট্রানজিশনাল কাউন্সিল”কে (এনটিসি) সমর্থন দেয় জাতিসংঘ। ১৭ই অক্টোবর গাদ্দাফির শক্ত ঘাঁটি বলে পরিচিত “বনি ওয়ালিদ” দখল করতে সক্ষম হয় বিদ্রোহী বাহিনী। পরদিন মার্কিন পররাষ্ট্রমন্ত্রী হিলারি ক্লিনটন এক ঝটিকা সফরে লিবিয়ায় যান। তিনি বিদ্রোহীদের ঐক্যবদ্ধ হওয়ার আহ্বান জানান। অক্টোবর ২০: সিরত শহরে লড়াইয়ে নিহত হন গাদ্দাফি।
যেসব দেশে বিক্ষোভ চলছে
১.আলজেরিয়া ২.বাহরাইন ৩.জিবুতি ৪.মিশর ৫.ইরান ৬.ইরাক ৭.জর্ডান ৮.কুয়েত ৯.লিবিয়া ১০.মৌরিতানিয়া ১১.সিরিয়া ১২.সোমালিয়া ১৩.সুদান ১৪.তিউনিসিয়া ১৫.ইয়েমেন ১৬.মরক্কো ১৭.পশ্চিম সাহারা ১৮.ওমান ১৯.সৌদি আরব
আত্মাহুতি
মোহাম্মদ বোয়াজিজির আত্মাহুতির পরে আরব বিশ্বে আরো অনেকগুলো আত্মাহুতির ঘটনা ঘটে। আলজেরিয়ায় মহসিন বৌটারফিফ শহরের মেয়রের সাথে একটি আলোচনায় ব্যর্থ হবার পর ১৩ জানুয়ারি, ২০১১ আত্মাহুতি দেন এবং ২৪ জানুয়ারি, ২০১১ মারা যান। মিশরে আব্দোউ আব্দেল-মোনেম জাফর ১৭ জানুয়ারি মিশরের সংসদের সামনে আত্মাহুতি দেন। সৌদি আরবে একজন ৬৫ বছর বয়সী অজ্ঞাত ব্যক্তি ২১ জানুয়ারি আত্মাহুতি দেন ও মারা যান ।
কারণ
স্বৈরাচার বা চরম রাজতন্ত্র, মানবাধিকার লঙ্ঘন, উচ্চপদস্থ কর্মকর্তাদের দুর্নীতি ( উইকিলিকসের মাধ্যমে ফাঁস হওয়া বিভিন্ন ফাইল ), দুর্বল অর্থনীতি, বেকারত্ব, চরম দারিদ্র্য ও শিক্ষিত হতাশাগ্রস্থ যুবসমাজ ইত্যাদি কারণে এইসব এলাকায় বিক্ষোভের সূচনা হয়। এছাড়াও এসব দেশে বিপুল পরিমাণ সম্পদ মুষ্টিমেয় কয়েকজনের হাতে থাকায় তারা কয়েক দশক ধরে ক্ষমতায় ছিল, সম্পদের সুষম বণ্টন হয় নি, খরা ও খাদ্যের মূল্যবৃদ্ধির কারণে আন্দোলনের পথ বেছে নিতে বাধ্য হয়।
তিউনিসিয়া ও মিশরের অর্থনীতি তেলের ওপর সরাসরি নির্ভরশীল ছিল না, যার ফলে সরকার বড় মাপের বিদ্রোহ দমনে ব্যর্থ হয়।
নিউইয়র্কে 'আরব বসন্ত'
২০১১ সালের, সেপ্টেম্বর মাসে মার্কিন যুক্তরাষ্ট্রে 'ওয়াল স্ট্রিট দখল করো' আন্দোলন শুরু হয়। নিউইয়র্ক শহরে শুরু হয়ে এই আন্দোলন শুধু মার্কিন যুক্তরাষ্ট্রের শতাধিক শহরেই নয়, ইউরোপের বিভিন্ন রাজধানী ও গুরুত্বপূর্ণ শহর এবং বিশ্বের অন্যত্রও ছড়িয়ে পড়েছে। এই আন্দোলনের আওয়াজ হল, 'আমরাই ৯৯%', 'পুঁজিবাদ ধ্বংস হোক'। নিউ ইয়র্কের এই 'ওয়াল স্ট্রিট দখল করো' গণআন্দোলনকে নিউ ইয়র্কের আরব বসন্ত হিসাবে আখ্যায়িত করা হয়েছে।
মল্লিকপুর লক্ষীগঞ্জ উচ্চ বিদ্যালয়
মল্লিকপুর লক্ষীগঞ্জ উচ্চ বিদ্যালয় ময়মনসিংহ জেলার একটি উচ্চ বিদ্যালয় যা সর্বসাধারণ্যে মল্লিকপুর হাই স্কুল নামেই পরিচিত।
১৯৭৩ সালে এই প্রতিষ্ঠানটি তার যাত্রা শুরু করে।
ইতিহাস
১৯৭৩ সালে সম্পূর্ণ বেসরকারি উদ্যোগে বিদ্যালয়টি প্রতিষ্ঠিত হয়। ২০০১ সালে ৪ কক্ষ বিশিষ্ট নতুন পাকাভবন নির্মিত হয় এবং ২০১৬ সালে এটিকে আরও বর্ধিত রূপ নিয়ে ১০ কক্ষবিশিষ্ট দ্বিতল ভবনে রুপান্তরিত করা হয়। সব মিলিয়ে বর্তমানে বিদ্যালয়টিতে অফিস কক্ষসহ সর্বমোট ১৫ টি কক্ষ রয়েছে।
কার্যক্রম
সর্বমোট ১২০০+। (ছাত্র + ছাত্রী)
পোশাক
বিদ্যালয়ের ছাত্রদের জন্য পোষাকের বাধ্যবাধকতা রয়েছে। বিদ্যালয়ের ছাত্রদের উর্দি হলো সাদা রঙের শার্ট এবং কালো রংয়ের প্যান্ট। এছাড়া পোশাক হিসেবে সাদা কেড্‌স বা জুতা পরতে হয়। কোমরে কালো বেল্ট পরার অনুমতি রয়েছে। বিদ্যালয় থেকে বুকে ধারণ করার জন্য কাপড়ের ব্যাজ দেয়া হয়। মেয়েদের জন্য সাদা জামা, কালো স্কার্ফ বা ওড়না, কালো বেল্ট নির্ধারিত।
ক্লাব ও স্কাউটিং
এছাড়াও শিক্ষার্থীরা বাংলাদেশ স্কাউট ও গার্লস গাইডের মাধ্যমে সেবামূলক কার্যক্রমে অংশগ্রহণ করছে।
গ্রন্থাগার
শিক্ষার্থীদের জন্য ক্ষুদ্র আয়তনের একটি গ্রন্থাগার রয়েছে।
প্রথম বলকান যুদ্ধ
প্রথম বলকান যুদ্ধ (Балканска война, Α΄ Βαλκανικός πόλεμος, Први балкански рат Prvi Balkanski rat, Birinci Balkan Savaşı) ১৯১২ সালের অক্টোবর থেকে ১৯১৩ সালের মে পর্যন্ত সংঘটিত হয়। এই যুদ্ধে বলকান লীগ রাষ্ট্রসমূহ (বুলগেরিয়া, সার্বিয়া, গ্রিস ও মন্টেনিগ্রো) অটোমান সাম্রাজ্যের বিরুদ্ধে যুদ্ধ করে। যুদ্ধটিতে বলকান রাষ্ট্রসমূহের সম্মিলিত সৈন্যবাহিনী স্বল্পসংখ্যক এবং কৌশলগতভাবে দুর্বল অবস্থানে থাকা অটোমান বাহিনীকে পরাজিত করে এবং দ্রুত সাফল্য অর্জন করে।
এই যুদ্ধের ফলে বলকান লীগ সদস্যরা অটোমান সাম্রাজ্যের ইউরোপীয় অংশে অবস্থিত প্রায় সকল অঞ্চল দখল ও ভাগাভাগি করে নেয়। এই ঘটনাবলির পরোক্ষ ফলাফল হিসেবে বলকানে স্বাধীন আলবেনিয়া রাষ্ট্রেরও সৃষ্টি হয়। তবে যুদ্ধে সাফল্য সত্ত্বেও বুলগেরিয়া মেসিডোনিয়ায় লব্ধ অংশ নিয়ে ক্ষুদ্ধ হয়, এবং এর ফলে দ্বিতীয় বলকান যুদ্ধ শুরু হয়।
ছায়াপথ
থাম্ব|মহাকাশে অবস্থিত অসংখ্য ক্ষুদ্র ক্ষুদ্র ছায়াপথ ছায়াপথ হল তারা, নাক্ষত্রিক অবশেষ, আন্তঃনাক্ষত্রিক গ্যাস, ধূলিকণা ও তমোপদার্থ নিয়ে গঠিত মহাকর্ষীয় টানে আবদ্ধ একটি জগৎ। ‘ছায়াপথ’ শব্দটির ইংরেজি ‘galaxy’ প্রতিশব্দটির উৎস গ্রিক galaxias (γαλαξίας) শব্দটি, যার আক্ষরিক অর্থ, ‘দুধালো’ (এটি আকাশগঙ্গা অর্থে ব্যবহৃত হত)। আকারগত দিক থেকে ছায়াপথগুলি বামনাকৃতি (কয়েকশো মিলিয়ন বা  তারা নিয়ে গঠিত) থেকে দানবাকৃতি (একশো ট্রিলিয়ন বা  তারা নিয়ে গঠিত) পর্যন্ত হতে পারে প্রতিটি ছায়াপথই তার ভরকেন্দ্রটির চারিদিকে আবর্তনশীল।
দৃশ্যগত অঙ্গসংস্থান অনুযায়ী ছায়াপথগুলিকে উপবৃত্তাকার, সর্পিল বা অনিয়তাকার – এই তিন শ্রেণিতে ভাগ করা হয়। মনে করা হয় যে অনেক ছায়াপথের কেন্দ্রেই অতিবৃহৎ কৃষ্ণগহ্বর অবস্থিত। আকাশগঙ্গা ছায়াপথের কেন্দ্রীয় কৃষ্ণগহ্বরটি ধনু এ* নামে পরিচিত। এটি সূর্য অপেক্ষা ৪০ লক্ষ গুণ অধিক ভরযুক্ত। ২০১৬ সালের মার্চ মাসের হিসেব অনুযায়ী, পর্যবেক্ষিত ছায়াপথগুলির মধ্যে প্রাচীনতম ও সর্বাপেক্ষা দূরবর্তী ছায়াপথটি হল জিএন-জেড১১। পৃথিবী থেকে এটির সমসঞ্চরণশীল দূরত্ব হল ৩২০০ কোটি আলোকবর্ষ এবং মহাবিস্ফোরণের মাত্র ৪০ কোটি বছর পরেও এটির অস্তিত্ব ছিল বলে জানা যায়।
২০২১ সালে নাসার নিউ হোরাইজনস স্পেস প্রোবের তথ্য ব্যবহার করে জানা যায় যে, ২০,০০০ কোটি (200,000,000,000) ছায়াপথের অস্তিত্ব রয়েছে। উল্লেখ্য, ২০১৬ সালের একটি পরিগণনা অনুযায়ী, মনে করা হয়েছিল পর্যবেক্ষণযোগ্য মহাবিশ্বে দুই ট্রিলিয়ন (2,000,000,000,000) বা ততোধিক ছায়াপথ রয়েছে এবং সর্বসমেত তারা রয়েছে আনুমানিক 1,000,000,000,000,000,000,000,000 (পৃথিবী গ্রহের সকল সমুদ্রসৈকতের সকল বালুকণার সংখ্যার থেকেও বেশি)। অধিকাংশ ছায়াপথেরই ব্যাস ১,০০০ থেকে ১০০,০০০ পারসেকের মধ্যে (প্রায় ৩,০০০ থেকে ৩০০,০০০ আলোকবর্ষ) এবং এগুলির পারস্পরিক দূরত্ব দশ লক্ষ পারসেকেরও (বা মেগাপারসেক) বেশি। উদাহরণস্বরূপ, আকাশগঙ্গা ছায়াপথের ব্যাস অন্তত ৩০,০০০ পারসেক (১০০,০০০ আলোকবর্ষ) এবং এটির নিকটবর্তী বৃহৎ প্রতিবেশী অ্যান্ড্রোমিডা ছায়াপথের থেকে এটির দূরত্ব ৭৮০,০০০ পারসেক (২৫ লক্ষ আলোকবর্ষ)।
ছায়াপথগুলির মধ্যবর্তী মহাকাশ পূর্ণ হয়ে রয়েছে একতি পাতলা গ্যাস দ্বারা (আন্তঃছায়াপথ মাধ্যম)। এটির গড় ঘনত্ব প্রতি ঘন মিটারে এক পরমাণু অপেক্ষাও কম। অধিকাংশ ছায়াপথই মহাকর্ষীয় টানে গুচ্ছ, স্তবক ও মহাস্তবকে বিন্যস্ত। আকাশগঙ্গা ছায়াপথ হল স্থানীয় গুচ্ছের অংশ, যেটিতে প্রাধান্য বিস্তার করে রয়েছে আকাশগঙ্গা ও অ্যান্ড্রোমিডা ছায়াপথ। এই গুচ্ছটি কন্যা মহাস্তবকের অংশ। বৃহত্তর পরিসরে এই সংযোগগুলি সাধারণভাবে বিন্যস্ত হয়ে আস্তর ও সূত্রে, যাকে ঘিরে থাকে অপরিমেয় শূন্যতা। স্থানীয় গুচ্ছ ও কন্যা মহাস্তবক দুইই ল্যানিয়াকেয়া নামে অনেকটা বড়ো এক মহাজাগতিক গঠনের অংশ।
উৎপত্তি
ছায়াপথ শব্দটি ইংরেজি Galaxy শব্দের প্রতিশব্দ হিসেবে বাংলায় ব্যবহৃত হয়। Galaxy শব্দটি গ্রিক γαλαξίας (গালাক্সিয়াস) শব্দ থেকে উদ্ভূত। আমাদের সৌরজগত যে ছায়াপথে অবস্থিত তার গ্রিক নাম দেয়া হয়েছিল γαλαξίας যার অর্থ kyklos galaktikos বা "দুধালো বৃত্তপথ" (Milky circle)। পরবর্তীকালে এই নামটিকেই ছায়াপথের সাধারণ নাম হিসেবে গ্রহণ করা হয়েছে। গ্রিক পুরাণ অনুসারে জিউস তার সন্তান শিশু হারকিউলিসকে একজন মরণশীল নারীর সাহায্যে হেরার বুকে স্থাপন করেন। তখন হেরা ঘুমন্ত ছিল। জিউসের উদ্দেশ্য ছিল, হারকিউলিস যেন হেরার বুকের স্বর্গীয় স্তন্য পান করার মাধ্যমে অমরত্ব লাভ করতে পারে। স্তন্যপানের সময় হেরার ঘুম ভেঙে যায় এবং সে দেখে যে সে একটি অচেনা শিশুর সেবা করছে। সে শিশুটিকে ঠেলে দেয় যার ফলে তার স্তন থেকে দুধের একটি ক্ষীণ ধারা রাতের আকাশে ছড়িয়ে পড়ে। আর এ থেকেই সৃষ্টি হয় "দুধালো বৃত্তপথের"।
আগে বেশ কিছু মহাজাগতিক বস্তুকে কুণ্ডলীত নীহারিকা নামে অভিহিত করা হতো, কিন্তু জ্যোতির্বিজ্ঞানীরা দেখেন যে সেগুলো প্রকৃতপক্ষে প্রচুর তারার সমন্বয়ে গঠিত। একে ঘিরে গড়ে উঠে দ্বীপ মহাবিশ্ব তত্ত্ব। কিন্তু পরবর্তীকালে বিজ্ঞানীরা বুঝতে পারেন যে এর নামকরণ ভুল হয়েছে কারণ প্রকৃত মহাবিশ্ব এর অন্তর্ভুক্ত সকল বস্তুরই সামষ্টিক নাম। তাই এর পর থেকে এধরনের তারার সমষ্টিকে সাধারণভাবে গ্যালাক্সি বা ছায়াপথ নামে অভিহিত করা হতে থাকে।
ছায়াপথ গবেষণার ইতিহাস
পারস্যদেশীয় জ্যোতির্বিজ্ঞানী আল সুফি সর্বপ্রথম কুণ্ডলাকার ছায়াপথের বর্ণনা করেন। তার বর্ণনাটি ছিল ধ্রুবমাতা মণ্ডলের একটি ছায়াপথের। ১৬১০ সালে গ্যালিলিও গ্যালিলি একটি দূরবীক্ষণ যন্ত্র দ্বারা রাতের আকাশে আকাশগঙ্গা ছায়াপথ পর্যবেক্ষণ করেন যা তখন আকাশে আলোর একটি উজ্জ্বল ব্যান্ড হিসেবে পরিচিত ছিল। তিনি দেখেন যে এটি অসংখ্য ক্ষীণ আলোকবিশিষ্ট তারার সমন্বয়ে গঠিত। ১৭৫৫ সালে ইমানুয়েল কান্ট টমাস রাইটকৃত প্রাচীন একটি গবেষণা উপর ভিত্তি করে কিছু ছবি আঁকার সময় উল্লেখ করেন যে ছায়াপথ অনেকগুলো তারার সমন্বয়ে গঠিত একটি ঘূর্ণায়মান জ্যোতিষ্ক হতে পারে, আর এতে অবস্থিত তারাগুলো মহাকর্ষ বলের মাধ্যমে একীভূত হয়ে থাকে; এর সাথে সৌরজগতের তুলনা করা যেতে পারে যদিও ছায়াপথসমূহে তা একটি সুবৃহৎ পরিসরে থাকে। তার এই অনুমিতিটিকি সঠিক ছিল। এছাড়াও কান্ট বলেছিলেন, রাতের আকাশে দৃশ্যমান নীহারিকাগুলো পৃথক পৃথক ছায়াপথ হতে পারে। তার এই শেষোক্ত ধারণাটি অবশ্য বর্তমানকালে ভুল প্রমাণিত হয়েছে। আসলে নীহারিকা ও ছায়াপথ ভিন্ন দুটি বস্তু।
১৮৪৫ সালে লর্ড রোস একটি নতুন দূরবীক্ষণ যন্ত্র গঠন করেন যা দ্বারা প্রথম উপবৃত্তাকার ও কুণ্ডলাকার নীহারিকার মধ্যে পার্থক্য প্রমাণ করেন। এর পাশাপাশি তিনি নীহারিকাগুলোর মধ্যে পৃথক পৃথক আলোর উৎস চিহ্নিত করতে সমর্থ হন।
পৃথিবীর নিকটবর্তী কয়েকটি ছায়াপথের নাম
১. মিল্কি ওয়ে (পৃথিবীর নিজস্ব ছায়াপথ) : দূরত্ব ০.০২৭ মিলিয়ন আলোকবর্ষ।
২. স্যাজিটারিয়াস ড্রফ স্ফিরোইডাল গ্যালাক্সি : দূরত্ব ০.০৮১ মিলিয়ন আলোকবর্ষ।
৩. আরসা মেজর ২ ড্রফ : দূরত্ব ০.০৯৮ মিলিয়ন আলোকবর্ষ।
৪. লার্জ ম্যাজেলানিক ক্লাউড (এলএমসি) : দূরত্ব ০.১৬৩ মিলিয়ন আলোকবর্ষ।
৬. স্মল ম্যাজেলানিক ক্লাউড (এসএমসি, এনজিসি ২৯২) : দূরত্ব ০.২০৬ মিলিয়ন আলোকবর্ষ।
৭. আরসা মাইনর ড্রফ : দূরত্ব ০.২০৬ মিলিয়ন আলোকবর্ষ।
৮. ড্রাকো ড্রফ (ডিডিও ২০৮) : দূরত্ব ০.২৫৮ মিলিয়ন আলোকবর্ষ।
৯. এনজিসি ২৪১৯ : দূরত্ব ০.২৭৫ মিলিয়ন আলোকবর্ষ।
১০. সেক্সটেনস ড্রফ এসপিএস : দূরত্ব ০.২৮১ মিলিয়ন আলোকবর্ষ।
১১. স্কাল্পচার ড্রফ (ই৩৫১-জি৩০) : দূরত্ব ০.২৮৭ মিলিয়ন আলোকবর্ষ।
১২. আরসা মেজর ১ ড্রফ (ইউএমএ ১ ডিএসপিএস) : দূরত্ব ০.৩৩০ মিলিয়ন আলোকবর্ষ।
১৩. কারিনা ড্রফ (ই২০৬-জি২২০) : দূরত্ব ০.৩৩০ মিলিয়ন আলোকবর্ষ।
১৪. ফরনেক্স ড্রফ (ই৩৫৬-জি০৪) : দূরত্ব ০.৪৬০ মিলিয়ন আলোকবর্ষ।
১৫. লিও ২ ড্রফ (লিও বি, ডিডিও ৯৩) : দূরত্ব ০.৭০১ মিলিয়ন আলোকবর্ষ।
১৬. লিও ১ ড্রফ (ডিডিও ৭৪, ইউজিসি ৫৪৭০) : দূরত্ব ০.৮২০ মিলিয়ন আলোকবর্ষ ।
১৭. লিও টি ড্রফ : দূরত্ব ১.৩৭০ মিলিয়ন আলোকবর্ষ ।
১৯. বারনার্ড’স গ্যালাক্সি (এনজিসি ৬৮২২) : দূরত্ব ১.৬৩০ মিলিয়ন আলোকবর্ষ।
২০. এমজিসি১ : দূরত্ব ২.০০০ মিলিয়ন আলোকবর্ষ।
স্লোভেনিয়ায় বৌদ্ধধর্ম
বৌদ্ধধর্ম হল স্লোভেনিয়ার একটি আইনত স্বীকৃত ধর্ম এবং এটিকে ১০,০০০ টিরও বেশি স্লোভেনিস অনুসরণ করে, যদিও আগের আদমশুমারিতে বৌদ্ধ ধর্মকে বিশেষভাবে অন্তর্ভুক্ত করা হয়নি বলে কোনো সরকারি সংখ্যা প্রতিষ্ঠিত হয়নি।  যদিও এখনও পরম সংখ্যায় ছোট (যদিও স্লোভেনিয়ায় মাত্র ২ মিলিয়ন বাসিন্দা রয়েছে), স্লোভেনিয়ায় বৌদ্ধধর্ম জনপ্রিয়তা না হলে ব্যাপক গ্রহণযোগ্যতা উপভোগ করে।
বেশিরভাগ ইউরোপীয় দেশগুলির মতো, বৌদ্ধধর্মের বিভিন্ন শাখা এবং বিদ্যালয়গুলি বিভিন্ন আকারের গোষ্ঠী দ্বারা প্রতিনিধিত্ব করা হয়।  প্রতিনিধিত্ব করা সবচেয়ে বড় ঐতিহ্য হল থেরবাদ এবং বজ্রযান।   স্লোভেনিয়ার রাজধানী লুব্লজানায় একটি বৌদ্ধ মন্দির রয়েছে এবং ট্রেবনজের কাছে গোলজেকের বনাঞ্চলে থেরাবাদ আশ্রম রয়েছে, যা আজান চাহ বংশের অন্তর্গত।
উন্নয়ন
স্লোভেনিয়াতে, ধর্ম নিয়ে কাজ করার উপযুক্ত প্রশাসন হল স্লোভেনিয়া প্রজাতন্ত্রের ধর্মীয় সম্প্রদায়ের জন্য সরকারি অফিস এবং ২০০৭ সালে একটি নতুন অনুমোদিত প্রবিধান প্রণয়ন করা হয়েছে।
বৌদ্ধ সংগঠন
স্লোভেনিয়া সরকারের ধর্মীয় সম্প্রদায়ের অফিসে নিবন্ধিত বৌদ্ধ ধর্মীয় সম্প্রদায়গুলির মধ্যে রয়েছে:
নিম্নলিখিত ছোট সমিতিগুলি স্লোভেনিয়াতেও বিদ্যমান:
সাতক্ষীরা পলিটেকনিক ইনস্টিটিউট
সাতক্ষীরা পলিটেকনিক ইনস্টিটিউট বাংলাদেশের একটি স্বনামধন্য কারিগরি শিক্ষাপ্রতিষ্ঠান । এই প্রতিষ্ঠানটি ২০০২ সালে প্রতিষ্ঠিত হয় । এই প্রতিষ্ঠানে বর্তমানে চার বছর মেয়াদী ডিপ্লোমা-ইন-ইঞ্জিনিয়ারিং কোর্সে ৬টি বিভাগ চলমান রয়েছে।
অবস্থান
সাতক্ষীরা সদর থানাধীন নৈসর্গিক সৌন্দর্যমণ্ডিত ঐতিহ্যবাহী লাবসা গ্রামে সাতক্ষীরা- যশোর মহাসড়ক সংলগ্ন প্রাচীর ঘেরা সুরম্য পাঁচতলা ভবনে অবস্থিত সাতক্ষীরা জেলার কারিগরি শিক্ষার সর্বোচ্চ এই বিদ্যাপীঠ। এর আয়তন ২.০৫ একর।
রঞ্জিতা
রঞ্জিতা হলেন একজন বাংলাদেশি অভিনেত্রী।
জীবনী
রাজ্জাক অভিনীত এবং শফিকুর রহমান পরিচালিত ১৯৮৬ সালের জনপ্রিয় চলচ্চিত্র ঢাকা ৮৬ এ নায়ক বাপ্পারাজের বিপরীতে নায়িকা হিসেবে প্রথম অভিষেক হয় রঞ্জিতা'র। এরপর তিনি রাজলক্ষী প্রোডাকশনেরই আরেকটি ছবি জ্বীনের বাদশা'তে অভিনয় করেন যে ছবির পরিচালক ছিলেন নায়ক রাজ্ রাজ্জাক। । চলচ্চিত্রটি একটি বিভাগে জাতীয় চলচ্চিত্র পুরস্কার জিতেছিল।
বৃহস্পতিবার
বৃহস্পতিবার হচ্ছে সপ্তাহের একটি দিন, যেটির অবস্থান বুধবারের পরে এবং শুক্রবারের পূর্বে। বাংলাদেশে প্রচলিত পদ্ধতি অনুসারে এটি সপ্তাহের ষষ্ঠ দিন। ভারতে প্রচলিত পদ্ধতি অনুসারে এটি সপ্তাহের পঞ্চম দিন। বৃহস্পতি গ্রহের নামানুসারে এই বারটির নামকরণ করা হয়েছে।
ধর্মাবাদ
ধর্মাবাদ (Dharmabad) ভারতের মহারাষ্ট্র রাজ্যের নান্দেদ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৫৯ মিটার (১১৭৭ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ধর্মাবাদ শহরের জনসংখ্যা হল ২৯,৯৩৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে ধর্মাবাদ এর সাক্ষরতার হার কম।
এই শহরের জনসংখ্যার ১৪% হল ৬ বছর বা তার কম বয়সী।
এসকে ফিল্মস
ইতিহাস
২০১৪ সালে শাকিব খান এসকে ফিল্মস নামের একটি প্রযোজনা সংস্থা প্রতিষ্ঠা করেন। ফেব্রুয়ারি ২০২০-এর হিসাব অনুযায়ী তিনি তিনটি চলচ্চিত্র প্রযোজনা করেছেন। ৫ বছর পর ২০১৯ সালে তার নিজস্ব প্রযোজনা সংস্থা এসকে ফিল্মসের ব্যানারে পাসওয়ার্ড চলচ্চিত্রের মাধ্যমে পুনরায় প্রযোজনায় ফেরেন এই অভিনেতা। এটি মুক্তির দিক দিয়ে তার প্রযোজিত দ্বিতীয় চলচ্চিত্র। এর আগে ২০১৮ সালে তিনি হিমেল আশরাফ পরিচালিত প্রিয়তমা নামে একটি চলচ্চিত্র প্রযোজনায় হাত দেন। চলচ্চিত্রটিতে তার বিপরীতে অভিনয় করার কথা রয়েছে ইধিকা পাল । চলচিত্রটি ঈদুল আযহায় মুক্তি পাবে। বর্তমানে এটির চিত্রায়ণ চলছে। তার সর্বশেষ প্রযোজিত চলচ্চিত্র বীর, যা ২০২০ সালের ভালোবাসা দিবস উপলক্ষে মুক্তি পায়। এর আগে ২০১৯ সালে তিনি একসঙ্গে চারটি চলচ্চিত্র প্রযোজনার ঘোষণা দেন।
লাল চেওয়া
লাল চেওয়া (বৈজ্ঞানিক নাম: Odontamblyopus rubicundus) (ইংরেজি: rubicundus Eelgoby) হচ্ছে Gobiidae পরিবারের Odontamblyopus গণের একটি স্বাদুপানির মাছ।
বর্ণনা
লাল চেওয়া লম্বায় প্রায় ২৫ সেমি পর্যন্ত হয়। বাণিজ্যিকভাবে এই মাছের বাজার চাহিদা আছে।
বিস্তৃতি
এই মাছ বাংলাদেশ, ভারত, মায়ানমার এবং ইন্দো-প্রশান্ত মহাসাগর পর্যন্ত বিস্তৃত।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। চট্টগ্রামের মেঘনা ও ডাকাতিয়া নদীতে এ মাছ পরিমিত হারে ধরা হয়।
মন্তব্য
বাংলাদেশে শুকনা চেওয়া বা চেওয়া শুটকি খুব জনপ্রিয়। চট্টগ্রামের অধিবাসী টাটকা চেওয়া ও চেওয়া শুটকি উভয়ে খায়। জোয়ার-ভাঁটার নদীতে এ মাছ উল্লেখয্যোগ পরিমানে পাওয়া যায়। চট্টগ্রামের ডাকাতিয়া নদীতে এই মাছ প্রচুর পাওয়া যায়। ভারত ও জাপানে এই মাছের ডিপ্লয়েড ক্রোমোজোমের সংখ্যা ৪৬ পাওয়া গিয়েছে।
সুরজ জিউ ঠাকুরি
সুরজ জিউ ঠাকুরি (सुरज ज्यू ठकुरी, Suraj Jeu Thakuri; জন্ম: ১৯ ডিসেম্বর ২০০০; সুরজ ঠাকুরি নামে সুপরিচিত) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব বিরাটনগর সিটি এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন।
২০২০–২১ মৌসুমে, নেপালি ক্লাব জাওয়ালাখেল যুব দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; জাওয়ালাখেল যুব দলের হয়ে মাত্র ১ মৌসুম অতিবাহিত করার পর ২০২১–২২ মৌসুমে তিনি বিরাটনগর সিটিতে যোগদান করেছেন।
সুরজ ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
প্রারম্ভিক জীবন
সুরজ জিউ ঠাকুরি ২০০০ সালের ১৯শে ডিসেম্বর তারিখে নেপালে জন্মগ্রহণ করেছেন।
আন্তর্জাতিক ফুটবল
২০২১ সালের ১১ই জুন তারিখে, ২০ বছর, ৫ মাস ও ২৩ দিন বয়সে, ডান পায়ে ফুটবল খেলায় পারদর্শী সুরজ অস্ট্রেলিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৯১তম মিনিটে মধ্যমাঠের খেলোয়াড় অরিক বিষ্ঠের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি অস্ট্রেলিয়া ০–৩ গোলের ব্যবধানে জয়লাভ করেছিল।
সামিনা খালিদ ঘুরকি
সামিনা খালিদ ঘুরকি (Urdu: ثمینہ خالد گرکی; জন্ম ১৩ আগস্ট ১৯৫৬) হচ্ছেন পাকিস্তান পিপলস্ পার্টি (পিপিপি) এর একজন পাকিস্তানি রাজনীতিবিদ।
তিনি খালিদ জাভেদকে বিয়ে করেন, সামিনা দুই ছেলে এবং দুই মেয়ের মা। তার পরিবার ঘুরকি, লাহোর-এ ঘুরকি ট্রাস্ট টিচিং হাসপাতালের অর্থায়ন করেন। তার মৃত স্বামী সাবেক সংসদ সদস্য ছিলেন। রাজনীতিতে পরিবারের অন্যান্য সদস্যরা হলেন ফারুক ঘুরকি (তথ্য ও প্রযুক্তি সম্পর্কিত প্রাক্তন প্রাদেশিক মন্ত্রী), আর্শাদ ঘুরকি, মুহাম্মদ ইকবাল ঘুরকি (সাবেক প্রাদেশিক মন্ত্রী)।
মন্ত্রীসভায় থাকাকালীন শিক্ষা, পরিবেশ, স্থানীয় সরকার বিষয়ক বিষয়, সংস্কৃতি ও মহিলা বিষয়ক বিষয়ে কাজ করেছেন । তিনি নিউইয়র্কে মহিলাদের জন্য জাতিসংঘ উন্নয়ন তহবিল-এর (ইউএনআইএফইএম) "নারীর বিরুদ্ধে সহিংসতাকে না বলুন" প্রচারণায় স্বাক্ষর করা ৯ জন সাংসদের মধ্যে একজন ছিলেন। তিনি পাকিস্তান পিপলস্ পার্টি পাঞ্জাব মহিলা শাখার সভাপতি নিযুক্ত হন।
মালীয় ফুটবল ফেডারেশন
মালীয় ফুটবল ফেডারেশন (Fédération Malienne de Football, Malian Football Federation; এছাড়াও সংক্ষেপে এফএমএফ নামে পরিচিত) হচ্ছে মালির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মালির রাজধানী বামাকোয় অবস্থিত।
টিভি১ (মালয়েশীয় টিভি চ্যানেল)
ইতিহাস
তেলেভিসিয়েন মালয়েশিয়ার নামে টিভি১ সম্প্রচার শুরু করে ১৯৬৩ সালের ২৮ ডিসেম্বরে। ১৯৬৯ সালের আগে এটি মালয়েশিয়ার একমাত্র চ্যানেল ছিলো। সেই সালে রাংকাইয়ান কদুয়া (মানে দ্বিতীয় নেটওয়ার্ক) এর নামে টিভি২ যাত্রা শুরু করে, এবং তেলেভিসিয়েন মালয়েশিয়ার নাম রাংকাইয়ান পরতামা (মানে প্রথম নেটওয়ার্ক) এর পরিবর্তন হ​য়। ১৯৬৯ সালের ১১ অক্টোবরে তেলেভিসিয়েন মালয়েশিয়া রেডিও মালয়েশিয়ার সাথে যুক্ত হয়ে স্থাপন হ​য় রেডিও তেলেভিসিয়েন মালয়েশিয়া।
উপদ্বীপীয় মালয়েশিয়ায় টিভি১ রঙিন সম্প্রচার শুরু করে ১৯৭৮ সালের ডিসেম্বর মাসে। পূর্ব মালয়েশিয়ায়ও শুরু হ​য় ১৯৮০ সালে। এটির প্রথম বছরে শুধু সন্ধ্যা বেলায় সম্প্রচার হতো, এবং দিনের বেলায় স্কুলের জন্য টিভি পনদিদিকানের নামে প্রচারিত হতো ১৯৭২ সাল থেকে ১৯৯৪ সালের পর্যন্ত যখন চ্যানেলটি দিনের বেলার সম্প্রচার শুরু করে।
২০১২ সালের ২১ আগস্ট থেকে টিভি১ ২৪ ঘণ্টার জন্য সম্প্রচার করে, এটির ভ্রাতৃপ্রতিম টিভি২ এর ৬ বছর পরে। ২০১৯ সালের ১ এপ্রিলে আরটিএম এর ৭৩তম বার্ষিকীতে টিভি১ এইচডি সম্প্রচার শুরু করে, এবং মাইফ্রিভিউ ডিটিটি সার্ভিসে চ্যানেল ১০১ এ সম্প্রচার শুরু করে।
ইয়ালিৎসা আপারিসিও
২০১৯ সালে টাইম সাময়িকী তাকে বিশ্বের ১০০ প্রভাবশালী ব্যক্তির একজন বলে উল্লেখ করে। ২০১৯ সালের ৪ঠা অক্টোবর তিনি আদিবাসী জনগণের জন্য ইউনেস্কো কর্তৃক শুভেচ্ছাদূত নিযুক্ত হন।
প্রারম্ভিক জীবন
আপারিসিও ১৯৯৩ সালের ১১ই ডিসেম্বর ওয়াহাকার ত্‌লাশিয়াকোতে জন্মগ্রহণ করেন। তার পিতামাতা আদিবাসী বংশোদ্ভূত; তার পিতা মিক্সটেক ও মাতা ত্রিক জাতির।  তিনি মিক্সটেক ভাষায় স্বচ্ছন্দে কথা বলতে পারেন না, ফলে রোম চলচ্চিত্রে অভিনয়ের জন্য তাকে এই ভাষা শিখতে হয়েছিল। আপারিসিও একক মায়ের তত্ত্বাবধানে বেড়ে ওঠেছিলেন, তার মা গৃহপরিচারিকার কাজ করতেন। তার অভিনয়ে প্রাতিষ্ঠানিক কোন প্রশিক্ষণ নেই, তৎপরিবর্তে তিনি প্রাক-বিদ্যালয়ে শিক্ষায় একটি ডিগ্রি অর্জন করেছিলেন এবং বিদ্যালয়ে কাজ করতেন। তিনি শিক্ষিকা হিসেবে যোগদানের পূর্বে তার প্রথম অভিনয়ের প্রস্তাব পান।
কর্মজীবন
আপারিসিওর চলচ্চিত্রে অভিষেক ঘটে আলফোনসো কুয়ারোন রচিত ও পরিচালিত নাট্যধর্মী রোমা (২০১৮) চলচ্চিত্র দিয়ে। এই চলচ্চিত্রে ক্লেও চরিত্রে অভিনয়ের জন্য তিনি সমাদৃত হন। দ্য গার্ডিয়ান-এর পিটার ব্র্যাডশ তার সম্পর্কে বলেন, "তিনি এই চরিত্রে নম্র, কোমল, আত্মনিয়ন্ত্রিত ও স্বার্থবিবর্জিত কাজ দেখিয়েছেন। তিনি এই অসাধারণ চলচ্চিত্রটির রত্ন।"
তিনি এই কাজের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তিনি প্রথম আদিবাসী মার্কিন নারী হিসেবে এই বিভাগে মনোনয়ন লাভ করেন এবং ২০০২ সালে ফ্রিদা চলচ্চিত্রের জন্য মনোনয়নপ্রাপ্ত সালমা হায়েকের পর দ্বিতীয় মেক্সিকান নারী হিসেবে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। আরও তিনজন মেক্সিকান নারী শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেছেন, তারা হলেন ১৯৫৪ সালের ব্রোকেন লেন্স চলচ্চিত্রের জন্য ক্যাটি জুরাডো; ২০০৬ সালের বাবেল চলচ্চিত্রের জন্য আদ্রিয়ানা বাররাজা; এবং ২০১৮ সালের রোমা চলচ্চিত্রের জন্য মারিনা দে তাবিরা।
রাজা চেওয়া
রাজা চেওয়া (বৈজ্ঞানিক নাম: Taenioides buchanani) (ইংরেজি: Burmese Gobeel) হচ্ছে Gobiidae পরিবারের Taenioides গণের একটি স্বাদুপানির মাছ।
বিস্তৃতি
এই মাছ ভারত, বাংলাদেশ এবং মায়ানমার পর্যন্ত বিস্তৃত।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। ১৯৭০ সালের দিকে এই মাছ চাঁদপুরে উল্লেখয্যোগ পরিমাণে পাওয়া যেত।
মন্তব্য
Talwar এবং Jhingran ১৯৯১ সালে এই প্রজাতির দৈর্ঘ্য ৩০ সেমি রেকর্ড করেছিলেন। বাংলাদেশে বর্তমানে এ মাছের দৈর্ঘ্য ২৬ সেমি পর্যন্ত পাওয়া গিয়েছে।
নিল ব্রুম
নিল ট্রেভর ব্রুম (জন্ম: ২০ নভেম্বর, ১৯৮৩) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য নিল ব্রুম মূলতঃ মাঝারি সারির ব্যাটসম্যান। ডানহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন। ঘরোয়া ক্রিকেটে ওতাগো ভোল্টস ও ক্যান্টারবারি দলের প্রতিনিধিত্ব করেছেন। তার বিশেষত্ব হচ্ছে বলকে মাঠের বাইরে ফেলে দলকে দ্রুত রান সংগ্রহে সহায়তা করা।
প্রারম্ভিক জীবন
২০০২ থেকে ২০০৫ সালের মধ্যে ওতাগো ভোল্টস ও ক্যান্টারবারি দলে খেলেছেন। ২০১৫ সালের গ্রীষ্মে প্রায় একদশককাল ডুনেডিনে অবস্থানের পর ক্যান্টারবারি দলে খেলার জন্য চুক্তিবদ্ধ হন। সেখানে তিনি পরিবারসহ চলে আসবেন। ২০০৫-০৬ মৌসুম থেকে ওতাগো ভোল্টসে নয় মৌসুম অতিক্রান্ত করেন।
প্রথম-শ্রেণীর ক্রিকেটে ৭৭ খেলায় ৪১.৫৯ গড়ে ৪,৬১৭ রান সংগ্রহ করেন। তন্মধ্যে ১২ সেঞ্চুরি করেন তিনি। ২০১৩ সালে জয়পুরে অনুষ্ঠিত চ্যাম্পিয়ন্স লীগে পার্থ স্কর্চার্সের বিপক্ষে অবিস্মরণীয় সেঞ্চুরি করেছিলেন। ক্যান্টারবারি উইজার্ডের পক্ষে প্রথমবারের মতো প্রথম-শ্রেণীর ক্রিকেটে অংশগ্রহণের পর শততম প্রথম-শ্রেণীর ক্রিকেটে অংশগ্রহণ করবেন।
খেলোয়াড়ী জীবন
২০০৮-০৯ মৌসুমে নিউজিল্যান্ডের একদিনের দলে অন্তর্ভুক্ত হন। অকল্যান্ডের ইডেন পার্কে সফরকারী ওয়েস্ট ইন্ডিজ দলের বিপক্ষে অনুষ্ঠিত চতুর্থ একদিনের আন্তর্জাতিকে তার অভিষেক ঘটে। ফেব্রুয়ারি, ২০০৯ সালে অস্ট্রেলিয়ায় অনুষ্ঠিত চ্যাপেল-হ্যাডলি ট্রফিতে খেলার জন্য মনোনীত হন। সিরিজের প্রথম ওডিআইয়ে মাইকেল ক্লার্কের বলে তিনি ভুলবশতঃ আম্পায়ার কর্তৃক আউট হন। কিন্তু ভিডিওতে দেখা যায় যে, উইকেট-কিপার ব্রাড হাড্ডিন গ্লাভসে বেইল তুলে নিয়েছেন।
বাংলাদেশ রেলওয়ে চন্দ্রপ্রভা বিদ্যপীঠ, পাকশী
বাংলাদেশ রেলওয়ে চন্দ্রপ্রভা বিদ্যপীঠ  পাবনা জেলার ঈশ্বরদী উপজেলার অন্তর্গত বাংলাদেশ রেলওয়ের বিভাগীয় কার্যালয় পাকশীতে অবস্থিত একটি সরকারী মাধ্যমিক বিদ্যালয়।
ইতিহাস
বিংশ শতাব্দীর গোড়ার দিকের তদানীন্তন সাঁড়া থানার (বর্তমান ঈশ্বরদী) অন্তর্গত পাকশী এবং এর নিকটস্থ গ্রাম গুলোতে শিক্ষা ব্যবস্থার উন্নতিকল্পে, রেলওয়ে চাকুরীরত কর্মীদের সন্তান এবং স্থানীয় জনগণের সন্তানদের শিক্ষা প্রদানের ব্যবস্থা করার জন্য শ্রী যুক্ত যোগীন্দ্র চন্দ্র দাসগুপ্ত বিদ্যালয়টি প্রতিষ্ঠা করেন। ১৯২৪ সালের ২ জানুয়ারী প্রতিষ্ঠত হয় পাকশী ইংলিশ হাই স্কুল নামে। ১৯৩৮ সালে প্রতিষ্ঠাতার মায়ের নামানুসারে বিদ্যালয়ের নামকরণ করা হয় চন্দ্রপ্রভা বিদ্যপীঠ। ১৯৮৫ সালে বিদ্যালয়টিকে রেলওয়ের অধীনস্থ করা হয়, এবং তখন থেকে এটি বাংলাদেশ রেলওয়ে চন্দ্রপ্রভা বিদ্যপীঠ নামে পরিচিত।
শো উইন (জেনারেল)
ভাইস সিনিয়র জেনারেল শো উইন মিয়ানমারের বর্তমান উপ প্রধানমন্ত্রী এবং মিয়ানমার সশস্ত্র বাহিনীর বর্তমান ডেপুটি কমান্ডার-ইন-চীফ সহ মিয়ানমার সেনাবাহিনীর বর্তমান সর্বাধিনায়ক এবং দেশটির ন্যাশনাল ডিফেন্স এ্যান্ড সিকিউরিটি কাউন্সিল-এর একজন সদস্য। ২০১২ সালের মে মাসে দেশটির সাবেক রাষ্ট্রপতি থেইন সেইন জেনারেল শো উইনকে সরকারের উচ্চ পর্যায়ে অধিষ্ঠিত করেন। মিয়ানমারের স্টেট পিস এ্যান্ড ডেভেলপমেন্ট কাউন্সিল এর সাবেক ভাইস চেয়ারম্যান জেনারেল মং আই এর খুব কাছের লোক ছিলেন শো উইন। জেনারেল শো দেশটির দ্বিতীয় প্রধান সামরিক কর্মকর্তা হিসেবে অধিষ্ঠিত ছিলেন।
সামরিক জীবন
শো উইন ১৯৮০ সালে মিয়ানমার সেনাবাহিনীতে কমিশনপ্রাপ্ত হন প্রতিরক্ষা সেবা বিদ্যায়তনের (ডিফেন্স সার্ভিসেস একাডেমী) ২২তম ব্যাচের মাধ্যমে। ২০০৮ এর জুন মাসে তিনি মিয়ানমার সেনাবাহিনীর উত্তরাঞ্চলীয় সেনাদলের (নর্দান কমান্ড) অধিনায়ক হিসেবে নিয়োগ পান। ২০১০ সালের আগস্টে শো উইন চীফ অব দ্যা ব্যুরো অব স্পেশাল অপারেশন্স এর দায়িত্বে অর্পিত হন।
কিন্ডারগার্টেন
কিন্ডারগার্টেন শিশুদের প্রাক-বিদ্যালয় বা বিদ্যালয়-পূর্ব উপযোগী শিক্ষাপ্রতিষ্ঠান বিশেষ। এ শব্দটি জার্মান, যার অর্থ হচ্ছে শিশুদের বাগান। 'কিন্ডারগার্টেন' শব্দটি বিখ্যাত জার্মান শিশু-শিক্ষানুরাগী ব্যক্তিত্ব ফ্রেডরিখ ফ্রোয়েবল কর্তৃক সৃষ্ট হয়েছে। তিনি ১৮৩৭ সালে ব্যাড ব্ল্যাংকেনবার্গে শিশুদেরকে বাড়ী থেকে বিদ্যালয় পর্যন্ত গমন এবং খেলা ও প্রাতিষ্ঠানিক কর্মকাণ্ডে অংশগ্রহণের মাধ্যমে শিক্ষাগ্রহণের ধারণাকে কেন্দ্র করে এ শিক্ষা ব্যবস্থা প্রবর্তন করেন। তার উদ্দেশ্য ছিল, শিশুরা উপযুক্ত রক্ষণাবেক্ষনের মাধ্যমে প্রতিপালিত হবে এবং 'শিশুদের বাগান' হিসেবে কিন্ডারগার্টেনে বাগিচায় রোপিত চারাগাছের ন্যায় পরিচর্যা পাবে।
উদ্দেশ্য
শিশুরা কিন্ডারগার্টেনে উপস্থিত হয়ে পারস্পরিক যোগাযোগ রক্ষা করাসহ একে-অপরের সাথে খেলাধুলা করবে এবং অন্যের সাথে স্বাচ্ছন্দ্যে উপযুক্ত কর্মকাণ্ডে অংশগ্রহণ করবে।
শ্রেণীকক্ষে একজন শিক্ষক বিভিন্ন ধরনের শিক্ষা উপকরণ সঙ্গে রাখবেন। অতঃপর উপকরণগুলোর বাস্তবমূখী কলা-কৌশল প্রয়োগের মাধ্যমে শিশুর মনোযোগ আকর্ষণ করবেন। উপযুক্ত ভাষা ও শব্দ ভাণ্ডার প্রয়োগের মাধ্যমে পড়বেন কিংবা শিক্ষার্থীকে পড়াতে উদ্বুদ্ধ করবেন। গণিত, বিজ্ঞানসহ সঙ্গীত, কলা, সামাজিক আচার-আচরণ শেখানোও তার প্রধান দায়িত্ব।
সাধারণতঃ শিশুরা তাদের অধিকাংশ সময় বাড়ীতেই অতিবাহিত করে। কিন্ডারগার্টেনে প্রবেশের পর পড়াশোনার পাশাপাশি তাদের রক্ষণাবেক্ষন, প্রতিপালন, নিয়ন্ত্রণ ইত্যাদি যাবতীয় ব্যবস্থাপনা কর্তৃপক্ষ গ্রহণ করেন। সাহায্য-সহযোগিতার দ্বার প্রশস্ত করে পরিবেশের সাথে শিশুকে খাঁপ খাওয়ানোর মাধ্যমে পিতা-মাতা বা অভিভাবককে উদ্বেগ-উৎকণ্ঠা থেকে রক্ষা করার আপ্রাণ প্রয়াস চালান কর্তৃপক্ষ।
খেলাধুলা এবং পারস্পরিক ক্রিয়া বা যোগাযোগের মাধ্যমে নিয়মিতভাবে সমজাতীয় শিশুদের মিলনক্ষেত্র হিসেবে এটি সুন্দর সুযোগ হতে পারে।
শিক্ষকমণ্ডলী
প্রাক-বিদ্যালয় হিসেবে কিন্ডারগার্টেনে সাধারণতঃ কোমলমতি শিক্ষার্থীর বয়সসীমা ৩ থেকে ৫ বছরের হয়ে থাকে। তাদের মনের মাঝে পারিবারিক পরিবেশই সর্বদা বিরাজমান থাকে। অনুকূল পরিবেশই তাদের শিক্ষাজীবনের মূল ভিত্তি। সাধারণতঃ শিক্ষাপ্রতিষ্ঠানে শিক্ষিকাদের সংখ্যাই বেশি থাকে। বেসরকারী শিক্ষাপ্রতিষ্ঠান বিধায় কর্তৃপক্ষ শিক্ষার্থীর মা, বাবা কিংবা শিক্ষার্থীর সহচরকে খণ্ডকালীন কিংবা পূর্ণকালীন চাকুরীর ব্যবস্থাও প্রদান করতে পারে।
উন্নয়ন ক্ষেত্র
অধিকাংশ দেশে বিদ্যালয়-পূর্ব শিক্ষা পদ্ধতিতে কিন্ডারগার্টেনকে শিশুর শৈশবকালীন শিক্ষার অংশ হিসেবে নেয়া হয়েছে। বিদ্যালয়-পূর্ব শিক্ষা ব্যবস্থায় শিক্ষার্থীর মানসিক গঠন ও উন্নয়ন সংক্রান্ত মাপকাঠি দেশে-দেশে ভিন্নতা রয়েছে। সাধারণতঃ বিদ্যালয়-পূর্ব শিক্ষাপদ্ধতিতে নিম্নলিখিত বিষয়াদির মাধ্যমে শিশুর মানসিক গঠন ও মেধা বিকাশকল্পে নজর দেয়া হয়।
অতীত ইতিহাস
পরিবারেই সাধারণতঃ শিশুরা বাবা-মায়ের সহযোগিতায় পড়তে ও লিখতে জানে। যে সকল শিশু পড়তে ও লিখতে জানতো তাদেরকে বিদ্যালয় গমনে নিরুৎসাহিত কিংবা বাঁধা-নিষেধ আরোপ করা হতো। পরবর্তীকালে কারখানায় কর্মরত নারীদের সুবিধার্থে কর্তৃপক্ষ অনেকবার চেষ্টা করেছিলেন শিশু বিদ্যালয় প্রতিষ্ঠা করার জন্যে।
১৮১৬ সালে স্কটল্যান্ডে রবার্ট ওয়েন নামীয় একজন দার্শনিক ও শিশু শিক্ষাবিদ নিউ ল্যানার্কে 'ইনফ্যান্ট স্কুল' বা শিশু বিদ্যালয় খোলেন। আরেকটি শিশু বিদ্যালয় স্যামুয়েল ওয়াইল্ডারস্পিন কর্তৃক লন্ডনে ১৮১৯ সালে প্রতিষ্ঠিত হয়েছিল।
কাউন্টেস থেরেসা ব্রুন্সভিক (১৭৭৫-১৮৬১) উপরের উদাহরণগুলোয় আকৃষ্ট হয়ে বুদাপেস্ট বা বুদা'য় নিজ বাড়ীতে ২৭ মে, ১৮২৮ সালে 'এঙ্গিয়েলকার্ট' বা পরীদের বাগান খোলেন। এ ধারণাটি তৎকালীন হাঙ্গেরীয়ান রাজতন্ত্রের মধ্যবিত্ত সমাজে ব্যাপক জনপ্রিয়তা পায় এবং অনুসরণ করে সর্বত্র ছড়িয়ে পড়ে।
বিনিময় ভারসাম্য
থাম্ব|বৈদেশিক মুদ্রার মজুদ ও বৈদেশিক ঋণগ্ৰস্থ দেশ বিনিময় ভারসাম্য (ইংরেজি: Balance of Payments) হচ্ছে একটি দেশের সাথে বিশ্বের অপরাপর দেশগুলোর মধ্যে সংঘঠিত আর্থিক লেনদেনের হিসাবরক্ষণ । পণ্য ও সেবা আমদানি–রপ্তানির বিপরীতে পরিশোধিত অর্থ, আর্থিক মূলধন এবং তহবিল স্থানান্তর এই হিসাবের মধ্যে অর্ন্তভুক্ত । বিনিময় ভারসাম্য হিসাবসমূহ কোন দেশের একটি নির্দিষ্ট সময়ের, সাধারণত: এক বছরের, আন্তর্জাতিক লেনদেনের সারসংক্ষেপ এবং এটি একটি একক মুদ্রায়, সাধারণত সেই দেশের স্থানীয় মুদ্রায় প্রকাশ করা হয় । একটি দেশের তহবিলের উৎসসমূহ, যেমন রপ্তানী আয় বা বৈদেশিক ঋণ এবং বিনিয়োগ ইত্যাদি ধনাত্মক বা উদ্বৃত্ত উপাদান হিসেবে হিসাবভুক্ত হয় । তহবিলের ব্যবহার, যেমন আমদানি ব্যয় বা অন্যদেশে বিনিয়োগ ঋণাত্মক বা ঘাটতি উপাদান হিসেবে হিসাবভুক্ত হয় ।
বিনিময় ভারসাম্য হিসাবের সব উপাদান যখন অন্তর্ভুক্ত করা হয়, তার যোগফল অবশ্যই শুন্য হবে; তাতে সামগ্রিক ভাবে কোন উদ্বৃত্ত বা ঘাটতি থাকতে পারে না । উদাহরণস্বরূপ, একটি দেশ যদি রপ্তানির থেকে বেশি আমদানি করে, তবে তার বাণিজ্য ভারসাম্যে ঘাটতি দেখা দেবে বা বাণিজ্য ঘাটতি হবে । কিন্তু এই ঘাটতি অবশ্যই অন্যান্য উপায়ে পূরণ করতে হবে, সেটা হতে পারে বিদেশী বিনিয়োগ থেকে অর্জিত তহবিলের মাধ্যমে, কেন্দ্রীয় ব্যাংকের বৈদেশিকমুদ্রার রিজার্ভ খরচ করে, অথবা অন্য দেশ থেকে ঋণ গ্রহণ করে ।
ছোস-র্জে-ঙ্গাগ-দ্বাং
ছোস-র্জে-ঙ্গাগ-দ্বাং (১৫২৫-১৫৯১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ল্চাগ্স-রা-স্প্রুল-স্কু  উপাধিধারী বৌদ্ধ লামা ছিলেন।
সংক্ষিপ্ত পরিচিতি
ছোস-র্জে-ঙ্গাগ-দ্বাং ১৫২৫ খ্রিষ্টাব্দে তিব্বতের কোংপো অঞ্চলে জন্মগ্রহণ করেন। তিনি সাংস-র্গ্যাস-দ্পাল নামক দ্বিতীয় 'ফাগ্স-পা-ল্হা  উপাধিধারী বৌদ্ধ লামার নিকট শিক্ষালাভ করেন।১৫৫০ খ্রিষ্টাব্দে তিনি সাংস-র্গ্যাস-দ্পালের সঙ্গে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে  যাত্রা করেন, যেখানে সাংস-র্গ্যাস-দ্পাল এবং দ্গে-'দুন-ব্ক্রা-শিস  নামক বিহারের অষ্টম প্রধান তাকে ভিক্ষুর শপথ প্রদান করেন। পরবর্তীকালে তিনি দক্ষিণ খাম্স অঞ্চলে অবস্থিত স্পো-বো-ছু-ম্দো, ল্হো-ছোস-খ্রি-থাং , সুম-র্দ্জোং , ল্চাগ্স-র্তা-ম্দা'-ঝিং  প্রভৃতি বৌদ্ধবিহারের দায়িত্ব পালন করেন। সাংস-র্গ্যাস-দ্পালের মৃত্যুর পর তিনি তার বহু স্বর্ণমূর্তি নির্মাণ করান, যা স্পো-বো-ছু-ম্দো  প্রতিষ্ঠিত করা হয়। এছাড়া তিনি ল্হো-ছোস-খ্রি-থাং  বৌদ্ধবিহারে গৌতম বুদ্ধ ও দ্বিতীয় দলাই লামা, ফান-ব্দে  বৌদ্ধবিহারে হেরুকা ও দ্রেপুং বৌদ্ধবিহারে যমান্তকের মূর্তি নির্মাণ করান।
১৬ তম আর্মি এভিয়েশন ব্রিগেড (ইউক্রেন)
১৬ তম আর্মি এভিয়েশন ব্রিগেড ব্রোডি ( 16-та окрема бригада армійської авіації Броди  ) ইউক্রেনীয় স্থল বাহিনীর একটি ব্রিগেড।
ইতিহাস
ব্রিগেডটি প্রাথমিকভাবে ১৩ তম সেনাবাহিনীর ১১৯ তম হেলিকপ্টার রেজিমেন্ট হিসাবে তার পরিষেবা শুরু করেছিল। যাইহোক, পরে এটি ৩৮ তম আর্মি কোরে স্থানান্তরিত হয়। ২৬শে আগস্ট, ২০০৪-এ, রেজিমেন্ট পুনর্গঠন করা হয় এবং একটি ব্রিগেড হয়ে ওঠে। পরের বছর, ২০০৫ সালে, ব্রিগেডটি ৮ম আর্মি কোরে স্থানান্তরিত হয় এবং তখন থেকেই এটি এই কোরের একটি অংশ ছিল।
গঠন
২০২৩ সালের হিসাবে ব্রিগেডের গঠন নিম্নরূপ:
জাট রাজবংশ এবং রাজ্যের তালিকা
জাট রাজ্য ও বংশ
নীচে দেওয়া হল ভারতীয় উপমহাদেশ এবং তাদের উত্স অঞ্চলের কয়েকটি জাট বংশের নাম।
তারাসকিয়েভিকা উইকিপিডিয়া
তারাসকিয়েভিকা উইকিপিডিয়া হচ্ছে অনলাইন বিশ্বকোষ উইকিপিডিয়ার বেলারুশীয় ভাষার রূপভেদ তারাসকিয়েভিকা ভাষার সংস্করণ। September 2023 পর্যন্ত নিবন্ধ সংখ্যা টি এবং 0 জন ব্যবহারকারী, 0 জন প্রশাসক ও 0টি ফাইল আছে এই উইকিপিডিয়ায়। তারাসকিয়েভিকা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বনু নাজ্জার
বনু নাজ্জার (আরবি: بنو نجّار, "কাঠমিস্ত্রির ছেলে") বা বনু আল-নাগার সমগ্র আরব বিশ্বে বেশ কিছু সম্পর্কহীন আধুনিক যুগের স্বতন্ত্র উপজাতি। যা ধর্মীয় গঠনে পরিবর্তিত হয়।
ইসলামের ইতিহাসে
মদিনার সনদে একটি বনু নাজ্জার গোষ্ঠীর কথা উল্লেখ রয়েছে এবং মদীনার বনু নাজ্জার ছিলো ইসলামের নবী মুহাম্মদের পিতামহ আবদুল-মুত্তালিবের মাতৃকুল। ইবনে হাজার আল-আসকালানি এবং আল-তাবারির মতো ইসলামী ঐতিহাসিকগণ তাদের মদিনার বৃহৎ বনু খাজরাজ গোত্রের একটি গোত্র হিসেবে তালিকাভুক্ত করেছেন। আল-আসকালানি বলেছেন যে তাদের পূর্বপুরুষ ছিলেন তাইমাল্লাহ ইবনে থালাবা ইবনে আমর ইবনে আল-খাজরাজ। বনু নাজ্জারের অন্তত তিনটি উপ-গোষ্ঠী ছিল।
ইসলামের আগে মদিনার বনু নাজ্জাররা উল্লেখযোগ্যভাবে ঐতিহ্যবাহী আরব বহুশ্বরবাদের চর্চা করত, এবং সামুল, হুসা এবং আত-তামাম নামের মূর্তিগুলির মালিকানা ছিল যেগুলি বংশের ইসলাম গ্রহণের পর ধ্বংস হয়ে গিয়েছিল। মদিনার ইহুদিদের সাথে তাদের গোত্রীয় জোট থাকতে পারে।
ইসলামের নবী মুহাম্মদ মক্কা থেকে মদিনায় হিজরত করার সময়ে প্রথমে তাদের সাথে বসতি স্থাপন করেন। পরবর্তীতে এই গোত্রের বাগানে নবীর মসজিদ নির্মিত হয়। বনু নাজ্জারদের প্রশংসা করা হয়েছে ইসলামের নবী মুহাম্মাদ (সাঃ) এর সাথে সম্পর্কিত একটি হাদিসে।
পদ্মা নদীর মাঝি (উপন্যাস)
পদ্মানদীর মাঝি ঔপন্যাসিক মানিক বন্দ্যোপাধ্যায় রচিত উপন্যাসগুলোর মধ্যে সর্বাধিক পঠিত, আলোচিত ও একাধিক বিদেশী ভাষায় অনূদিত জনপ্রিয় একটি উপন্যাস। প্রকাশকালের আনুমানিক হিসাবে পুতুলনাচের ইতিকথাকে তৃতীয় উপন্যাস ধরলে পদ্মানদীর মাঝি মানিক বন্দ্যোপাধ্যায়ের চতুর্থ উপন্যাস। উপন্যাসটি ১৯৩৪ সাল থেকে পূর্বাশা পত্রিকায় ধারাবাহিকভাবে প্রকাশিত হতে থাকে এবং ১৯৩৬ সালে গ্রন্থাকারে প্রকাশিত হয়। প্রকাশিত হওয়ার পরে ভারতীয় উপন্যাসগুলোর মধ্যে সবচেয়ে বেশি ভাষায় অনূদিত হওয়ার গৌরব লাভ করে এই উপন্যাসটি। ভারতের একাধিক প্রাদেশিক ভাষাসহ ইংরেজি, চেক, হাঙ্গেরিয়ান, রুশ, লিথুয়ানিয়ান, নরওয়েজিয়ান ও সুইডিশ ভাষায় এই উপন্যাসের অনুবাদ প্রকশিত হয়।
ইতিহাস
উপন্যাসটি কলকাতা থেকে সঞ্জয় ভট্টাচার্য সম্পাদিত পূর্বাশা মাসিক পত্রিকায় জ্যৈষ্ঠ ১৩৪১ থেকে শ্রাবণ ১৩৪২ সাল পর্যন্ত ধারাবাহিকভাবে নয় কিস্তি ছাপার পর প্রকাশ বন্ধ হয়ে যায়। এক বছর পর ১৯৩৬-এর মে মাসে গ্রন্থাকারে প্রকাশিত হয়। পূর্বাশা পত্রিকায় ছাপার সময় দেবীগঞ্জ ও আমিনবাড়ির এই দুটি স্থানের নাম ছিল যথাক্রমে গোয়ালন্দ ও রাজবাড়ী।
পটভূমি
পদ্মানদীর মাঝি উপন্যাসের পটভূমি বাংলাদেশের বিক্রমপুর-ফরিদপুর অঞ্চল। এই উপন্যাসের দেবীগঞ্জ ও আমিনবাড়ি পদ্মার তীরবর্তী গ্রাম। উপন্যাসে পদ্মার তীর সংলগ্ন কেতুপুর ও পার্শ্ববর্তী গ্রামের পদ্মার মাঝি ও জেলেদের বিশ্বস্ত জীবনালেখ্য চিত্রিত হয়েছে। পদ্মা বাংলাদেশের অন্যতম প্রধান নদী। এর ভাঙন প্রবণতা ও প্রলয়ংকরী স্বভাবের কারণে একে বলা হয় 'কীর্তিনাশা' বা রাক্ষুসী পদ্মা। এ নদীর তীরের নির্দিষ্ট কোন সীমারেখা নেই। শহর থেকে দূরে এ নদী এলাকার কয়েকটি গ্রামের দীন-দরিদ্র জেলে ও মাঝিদের জীবনচিত্র এতে অঙ্কিত হয়েছে। জেলেপাড়ারর মাঝি ও জেলেদের জীবনের সুখ-দুঃখ, হাসি-কান্না-অভাব-অভিযোগ - যা কিনা প্রকৃতিগতভাবে সেই জীবনধারায় অবিচ্ছেদ্য অঙ্গ তা এখানে বিশ্বস্ততার সাথে চিত্রিত হয়েছে। তাদের প্রতিটি দিন কাটে দীনহীন অসহায় আর ক্ষুধা-দারিদ্র‍্যের সাথে লড়াই করে। দুবেলা দুমুঠো খেয়ে-পরে বেঁচে থাকাটাই যেন তাদের জীবনের পরম আরাধ্য। এটুকু পেলেই তারা খুশি।
চরিত্রসমূহ
সব কটি চরিত্রই যেন এই উপন্যাসের পটভূমি এবং সমাজের বাসিন্দাদের অকৃত্রিম রূপায়ন।আশ্চর্য এবং অদ্ভুত শৈল্পিক সৌকর্য ও পরিমিতি দিয়ে লেখক অতি যত্নসহকারে চরিত্রগুলো গড়ে তুলেছেন। এরা এ সমাজের একেবারেই খাঁটি ও অকৃত্রিম চরিত্র। তারা একান্তভাবেই যেন এই সমাজের উপযুক্ত।
প্রধান চরিত্র
কুবের উপন্যাসটির কেন্দ্রীয় চরিত্র কুবের। কুবের এ উপন্যাসের নায়কও। সংসারের অভাব-দারিদ্র‍্য ও দুঃখ-বেদনাদগ্ধ কুবের এক দিকে যেমন তার সংসারের অভিভাবক, তেমনি সে চিরপঙ্গু মালার স্বামী, অন্য দিকে সে তার সন্তানদের স্নেহময় পিতা। শহর থেকে দূরে পদ্মানদীর তীরে অবস্থিত অজগ্রাম কেতুপুরের সে বাসিন্দা। পদ্মা নদীর সে এক পাকা মাঝি। সে নদীতে তার অন্যান্য সঙ্গী-সাথীদের নিয়ে মাছ ধরে, বিশেষত ইলিশ মাছ ধরে সে জীবন ও জীবিকা নির্বাহ করে।
কপিলা এ উপন্যাসের নায়িকা কপিলা। ব্যক্তিগত পরিচয়ে সে মালার বোন, সাংসারিক পরিচয়ে সে এক জনের স্ত্রী। মালার মত সে পঙ্গু নয়। পুরুষের হৃদয়ে আদিম আবেদন সৃষ্টিকারী কপিলা কুবেরের সাথে যেন উদাসীনভাবে প্রেমের অভিনয় করে যায়। তার স্বামীর সাথে বনিবনা না হওয়ায় সে বাপের বাড়িতে চলে আসে। বন্যার সময় সে কিছুদিন থাকে কেতুপুরে কুবেরে বাড়িতে।
হোসেন মিয়া 'পদ্মানদীর মাঝি' উপন্যাসের রহস্যময় অথচ গুরুত্বপূর্ণ একটি প্রধান চরিত্র হোসেন মিয়া।নোয়াখালীর এই লোকটি বহুদর্শী ও বহু অভিজ্ঞ এক ব্যক্তি। কেতুপুর এলাকায় প্রথমে তাকে দীনহীন ও কপর্দকসশূন্য এক ব্যক্তিরূপে দেখা গিয়েছিল।
অন্যান্য
কুবের, কপিলা ও হোসেন মিয়া ছাড়াও আরও কয়েকটি চরিত্র এই উপন্যাসে রয়েছে। যেমন- রাসু, ধনঞ্জয়, পীতম মাঝি, মালা, গণেষ, আমিনুদ্দি, রসুল, ফাতেমা প্রভৃতি চরিত্র। এ সব চরিত্রাবলিরর সমন্বয়ে এ উপন্যাসটিতে একটি সার্থক সমাজচিত্র অঙ্কনের কৃতিত্ব দেখিয়েছেন ঔপন্যাসিক মানিক বন্দ্যোপাধ্যায়।
বিশিষ্টজনের প্রশংসা
পদ্মানদীর মাঝি বাংলা সাহিত্যের একটি বিশিষ্ট আঞ্চলিক উপন্যাস। অলঙ্কার শাস্ত্রে আঞ্চলিক উপন্যাসের যে সংজ্ঞা দেওয়া হয়েছে, সে অনুসারে সন্দেহাতীতভাবে বলা যায় যে, এটি একটি সার্থক আঞ্চলিক উপন্যাস। উপন্যাসের আঙ্গিক গঠন,  রচনাশৈলী, পাত্র-পাত্রীদের মুখে আরোপিত ভাষা, জীবনাচরণ, জীবনচর্চা এ সবই আঞ্চলিক উপন্যাসেরই পরিচয়বাহী। এ সকল কারণে উপন্যাসটি বাংলা সাহিত্যে বিশিষ্টতার দাবিদার এবং এ উপন্যাসের জগৎ বাংলা সাহিত্যের পাঠকের কাছে সম্পূর্ণ এক অজানা বস্তু বলে মনে হয়। নানা কারণে উপন্যাসটি জনপ্রিয়তার শীর্ষে আরোহণ করে। এই উপন্যাসটির জনপ্রিয়তার কারণ বিশ্লেষণ করতে গিয়ে বিশিষ্ট সমালোচক শ্রীকুমার বন্দ্যোপাধ্যায় তার বঙ্গ সাহিত্য উপন্যাসের ধারা গ্রন্থে লিখেছেন-"ইহার একটি কারণ অবশ্য বিষয়ের অভিনবত্ব - পদ্মানদীর মাঝিদের দুঃসাহসিক ও কতকটা অসাধারণ জীবনযাত্রারও আকর্ষণী শক্তি। দ্বিতীয় কারণ, পূর্ববঙ্গের সরস ও কৃত্রিমতা বিবর্জিত কথ্য ভাষার সুষ্ঠু প্রয়োগ। কিন্তু উপন্যাসটির সর্বশ্রেষ্ঠ গুণ হইতেছে ইহা সম্পূর্ণরূপে নিম্নশ্রেণী অধ্যুষিত গ্রাম্য জীবনের চিত্রাঙ্কনে সূক্ষ্ম ও নিখুঁত পরিমিতিবোধ, ইহার সঙ্কীর্ণ পরিধির মধ্যে সনাতন মানব-প্রবৃত্তিগুলির ক্ষুদ্র সংঘাত ও মৃদু উচ্ছ্বাসের যথাযথ সীমা নির্দেশ।"জেলে অধ্যুষিত গ্রামের জীবনযাত্রাই পদ্মানদীর মাঝি উপন্যাসটির মূল উপজীব্য। এখানকার সমস্ত কিছুই যেন পরিচালিত হয় প্রকৃতির অমোঘ নির্দেশে। পদ্মা নদীর তীরবর্তী কেতুপুর সংলগ্ন যে এলাকাটির মানুষের জীবনচিত্র এখানে অঙ্কিত হয়েছে, তা সম্পূর্ণভাবে বাইরের সম্পর্ক বিবর্জিত। এই আঞ্চলিক উপন্যাসটির সার্থকতা বিষয়ে সমালোচকের এই উক্তিও সবিশেষ প্রণিধানযোগ্য। এ উপন্যাসটির কোথাও "এই ধীবর পল্লীর জীবনযাত্রায় শিক্ষিত আভিজাত্যের মার্জিত রুচি ও উচ্চ আদর্শবাদের ছায়াপাত নাই।" এ উপন্যাসটির বৈশিষ্ট্য সম্পর্কে সমালোচক যথার্থই বলেছেন—"অধিবাসীদের ঈর্ষা, প্রতিদ্বন্দ্বিতা, প্রীতি, সমবেদনা, চক্রান্ত, দলাদলি সমস্তই বাহিরের মধ্যস্ততা ছাড়া নিজ প্রকৃতি নির্ধারিত সঙ্কীর্ণ কক্ষপথে আবর্তিত হইয়াছে।একটি সুখপাঠ্য, সার্থক ও বিশিষ্ট আঞ্চলিক উপন্যাস হিসেবে এখানেই এর সার্থকতা।"
ভাষান্তর
উপন্যাসটির প্রথম অনুবাদটি হয় ইংরেজি ভাষায় 'বোটম্যান অব দ্য পদ্মা' (Boatman of the Padma) নামে। হীরেন্দ্রনাথ মুখোপাধ্যায় কর্তৃক উপন্যাসের প্রথম এ অনুবাদটি প্রকাশিত হয় ১৯৪৮ সালে। ১৯৫৩ ও ১৯৫৪ সালে যথাক্রমে সুইডিশ ও চেক ভাষায় উপন্যাসটির নব্য অনুবাদ প্রকাশিত হয়। এছাড়াও পরবর্তীতে ভারতের একাধিক প্রাদেশিক ভাষাসহ হাঙ্গেরীয়, রুশ, লিথুয়ানিয়ান, নরওয়েজিয়ান, সুইডিশ, জার্মান ও ডাচ ভাষায়ও বিভিন্ন লেখক এবং প্রকাশক কর্তৃক উপন্যাসটির অনুবাদ প্রকাশিত হয়।
চলচ্চিত্র
পাকিস্তান